Proposta de resolució d'estimació parcial de la Reclamació 176/2016.
Proposta de resolució de finalització de la Reclamació 295/2016 per satisfacció extemporània.
Proposta de resolució de finalització de la Reclamació 335/2016 mitjançant acord de mediació.
Proposta de resolució de desestimació de la Reclamació 386/2016.
Proposta de resolució d'estimació de la Reclamació 483/2016.
Proposta de resolució de finalització de la Reclamació 497/2016 per desistiment.
Proposta de resolució de finalització de la Reclamació 498/2016 per estimació extemporània.
Proposta de resolució de finalització de la Reclamació 499/2016 per estimació extemporània.
Proposta de resolució d'inadmissió de les Reclamacions 518/20165 i 522/2016 (acumulades).
Proposta de resolució de finalització de les Reclamacions 519/2016, 528/2016, 537/2016, 542/2016 i 560/2016 (acumulades) per satisfacció extemporània.
Proposta de resolució d'inadmissió de la Reclamació 8/2017.
La presidenta obre la sessió, pregunta si tots els membres han pogut consultar les actes pendents d'aprovació que són la corresponent a les sessions ordinària i extraordinària respectivament del Ple de 21 i 23 de desembre de 2016 i les de les sessions de gener de 2017, dels dies 10, 18 i 23, i si tenen consideracions a formular en relació amb el text.
Es formulen observacions per part dels membres del Ple en relació amb els textos proposats que seran introduïdes per a la seva aprovació definitiva.
La secretària Tècnica de la Comissió relaciona els principals tràmits duts a terme des del darrer Ple en què es va informar sobre l'activitat setmanal i l'anàlisi del compliment dels requisits d'admissibilitat provisional per a la tramitació de les noves reclamacions que s'han interposat davant la Comissió.
Es valora el compliment dels requisits per a la tramitació de les Reclamacions 17/2017, 18/2017, de la 24/2017 a la 30/2017, interposades per la mateixa persona reclamant, 33/2017, 34/2017, 38/2017.
Es considera necessari requerir l'esmena de la reclamació de les que tenen per número d'expedient 19/2017, 31/2017, 32/2017, 35/2017, 36/2017 i 37/2017.
El senyor Josep Mir, ponent de la Resolució aprovada pel Ple de la setmana passada corresponent a la Reclamació 494/2016 informa al Ple que s'han produït uns errors materials que han de ser objecte de correcció a l'empara de l'article 109.2 de la Llei 39/2015, d'1 d'octubre, del procediment administratiu comú de les administracions públiques i que per aquest motiu es sotmeten a la consideració del Ple els textos amb les esmenes introduïdes que seran notificats a les parts que ja han estat degudament informades al respecte.
Proposta de resolució d'estimació parcial de la Reclamació 176/2016
La presidenta de la Comissió, la senyora Elisabet Samarra, pregunta a la resta de membres del Ple si tenen esmenes a formular al text de la Proposta de resolució de la qual n'ha estat ponent el senyor Oriol Mir, que ha excusat la seva absència.
No es formulen esmenes per part de la resta de membres del Ple i es posa èmfasi en la necessitat que la resolució aprovada sigui notificada als tercers interessats que consten en el procediment de reclamació.
Proposta de resolució de finalització de la Reclamació 295/2016 per satisfacció extemporània
La presidenta de la Comissió, la senyora Elisabet Samarra, exposa els elements més destacats del cas que ha plantejat aquest procediment de reclamació del qual n'ha estat ponent el senyor Oriol Mir, que ha excusat la seva absència en aquesta sessió del Ple.
Proposta de resolució de finalització de la Reclamació 335/2016 per acord de mediació
La presidenta de la Comissió, la senyora Elisabet Samarra, exposa els elements més destacats de la Proposta de resolució de finalització per acord de mediació d'aquesta Reclamació que incorpora alguns canvis en el format i en el contingut de les propostes de resolució que finalitzen amb un acord total de mediació sobre l'objecte de la reclamació.
La mediació va tenir lloc el dia 17 de gener amb la participació com a persona mediadora de la senyora Teresa Perelló.
Es formulen algunes observacions al text per part del senyor Josep Mir i la senyora Teresa Perelló, que seran introduïdes en el text definitiu de la resolució.
Proposta de resolució de desestimació de la Reclamació 386/2016
El ponent de la Proposta de resolució, el senyor Manuel Ibarz, exposa el desenvolupament de la tramitació d'aquest procediment que duu a la desestimació de la reclamació atès que en el moment de presentar la reclamació a la Comissió la persona reclamant ja havia obtingut tota la informació sol·licitada.
Es debaten alguns elements de la tramitació d'aquest procediment i la senyora Elisabet Samarra formula algunes observacions al text de la Proposta que seran incorporades pel ponent en l'elaboració del text definitiu.
Proposta de resolució d'estimació de la Reclamació 483/2016
El ponent de la Proposta de resolució, el senyor Manuel Ibarz, exposa els elements més destacats de l'objecte de la reclamació que duen a l'estimació del dret d'accés de la persona reclamant.
La senyora Elisabet Samarra formula alguna observació que és incorporada pel ponent en el text definitiu de la resolució.
Proposta de resolució de finalització de la Reclamació 497/2016 per desistiment
La ponent de la Proposta de resolució, la senyora Elisabet Samarra, exposa els elements més destacats de la tramitació d'aquest procediment de reclamació que duen a la finalització per desistiment atès que la persona reclamant no ha esmenat la reclamació que va presentar inicialment atenent al requeriment de la Comissió.
Proposta de resolució de finalització de la Reclamació 498/2016 per estimació extemporània
El ponent de la Proposta de resolució, el senyor Manuel Ibarz, exposa els elements més destacats d'aquesta Reclamació així com de la que correspon a la Reclamació 499/2016 que correspon a la mateixa persona reclamant davant l'Ajuntament de Molins de Rei.
S'introdueixen algunes petites esmenes de redactat a proposta de la senyora Elisabet Samarra que el ponent recollirà en el text de la resolució.
Proposta de resolució de finalització de la Reclamació 499/2016 per estimació extemporània
S'analitza en el punt de l'ordre del dia anterior.
Proposta de resolució d'inadmissió de les Reclamacions 518/20165 i 522/2016 (acumulades)
El ponent d'aquesta Proposta de resolució, el senyor Josep Mir, exposa els elements que concorren en aquestes reclamacions i les que són objecte de la Proposta de resolució que s'analitza en el punt desè de l'ordre del dia.
Es formulen algunes esmenes a les propostes per la senyora Elisabet Samarra que s'incorporaran pel ponent en els textos definitius de les resolucions.
Proposta de resolució de finalització de les Reclamacions 519/2016, 528/2016, 537/2016, 542/2016 i 560/2016 (acumulades) per satisfacció extemporània
S'analitza en el punt novè de l'ordre del dia.
Proposta de resolució d'inadmissió de la Reclamació 8/2016
El senyor Manuel Ibarz, ponent de la Proposta de resolucions, relaciona el supòsit que duu a la inadmissió de la reclamació atesa la seva coincidència amb una reclamació anterior presentada davant la Comissió.
Es comenten per part de tots els membres de la Comissió i la secretària Tècnica elements que es desprenen de la implantació del Tramitador Genèric com a eina per a la tramitació i gestió de les reclamacions així com, les reunions i sessions de formació que estan previstes.